ร้านก๋วยเตี๋ยวเป็ดร้านอร่อยอีกเจ้า วัตถุดิบหลักของแต่ละเมนูเป็ดพะโล้ 
เนื้อเป็ดต้มเปื่อย ไม่เหนียว ไม่มีกลิ่นสาบของเป็ด ถ้าเป็นก๋วยเตี๋ยว เกาเหลา ความอร่อยนอกจากที่เนื้อเป็ด อีกสิ่งที่ทำให้ก๋วยเตี๋ยวอร่อยคือ น้ำซุป น้ำซุปก๋วยเตี๋ยวเป็นแบบน้ำพะโล้ รสชาติกำลังดี ถ้าปรุงเพิ่มเพื่อให้ได้รสตามใจชอบก็ อร่อยเด็ด
แต่ถ้าใครไม่อยากทานก๋วยเตี๋ยวเป็ด ก็มีเมนูอื่นอีกเช่น เส้นปลาเกาเหลา, เย็นตาโฟ, ลูกชิ้นปลาลวก และ ที่ชอบเวลาไปต้องสั่งคือ ขาและปีกเป็ดพะโล้ เอามาทานเล่นๆ ขาและปีกที่ต้มพะโล้จนเปื่อยจิ้มน้ำจิ้มรสเด็ด รสชาติออกเปรี้ยวเผ็ดนิดๆ  อร่อยหมดจานไม่รู้ตัว

นอกจาก เมนูก๋วยเดี๋ยว ยังมีข้าวหน้า อีกหลายเมนู เช่น ข้าวหน้าเป็ดย่าง, ข้าวหน้าเป็ดพะโล้, ข้าวหมูแดง เป็นต้น

ส่วนราคานั้นเหมือนจะแพงเพราะอยู่ที่30-60บาท แต่ถ้าเทียบกับรสชาติและระยะเวลาในการต้มเป็ดจนเปื่อยนุ่ม จนได้เนื้อเป็ดอร่อยๆ ก็ไม่แพงเท่าไหร่นัก